Ζελέ με γιαούρτι και ανανά
Δεν υπάρχει πιο εύκολο από αυτό το γλυκό, που με μερικές απλές κινήσεις και μια στάση στο ψυγείο είναι έτοιμο, ανάλαφρο και δροσερό.
1 κουτί σκόνη ζελέ λεμόνι (κάθε κουτί έχει μέσα 2 φακέλους), 2 κεσεδάκια γιαούρτι στραγγιστό, 1 κονσέρβα ανανά (δεν χρησιμοποιούμε φρέσκο ανανά, γιατί έχει ένα ένζυμο που θα εμποδίσει την πήξη του ζελέ)
Για να ετοιμάσουμε το ζελέ με γιαούρτι και ανανά φτιάχνουμε το ζελέ σύμφωνα με τις οδηγίες της συσκευασίας και το βάζουμε στο ψυγείο για να κρυώσει, αλλά όχι να πήξει.Σε ένα μεγάλο μπολ ανακατεύουμε το γιαούρτι με ένα σύρμα, για να μαλακώσει και να γίνει ομοιογενές, και προσθέτουμε το ζελέ, αφού κρυώσει. Ανακατεύουμε καλά.Αδειάζουμε το μείγμα σε μια φόρμα της αρεσκείας μας, όχι πολύ μεγάλη, ή σε ένα μικρό πυρέξ ή σε ατομικά μπολ ή φορμάκια.Στραγγίζουμε τις ροδέλες ανανά από το σιρόπι και τις ταμπονάρουμε με χαρτί.Γαρνίρουμε με αυτές το γλυκό. Βάζουμε στο ψυγείο για τουλάχιστον 3 ώρες, ώστε να σφίξει.
Ανανάς,Γιαούρτι